Milivojev štap i šešir

***Milivojev štap i šešir*** - **amaterske glumačke svečanosti (susreti varoških [[Spisak pozorišta u Srbiji|pozorišta Srbije]])** nastao je kao pandan glumačkim svečanostima „Milivoje Živanović“ koje se svake godine održavaju u Požarevcu krajem februara, u čast i slavu glumačkog poziva, a radi trajnog sećanja na velikana naše scene Milivoja Živanovića, rođenog Požarevljanina.

## Koncept

Po svom modelu su praktično preslikane svečanosti sa dvema značajnim razlikama: učesnicima i nagradama. Učesnici su amaterska pozorišta Srbije, a nagrade su sledeće: svake večeri žiri dodeljuje po jednu specijalnu nagradu (za slikovito predstavljanje lika) i jednu glavnu nagradu – repliku Milivojevog štapa sa graviranom pločicom i ukoričenim znamenjem kao uverenjem o nagradi. Iz kruga svakovečernjih dobitnika štapa žiri na kraju festivala bira i sveukupnog pobednika. Tog pobednika, najboljeg među najboljima, daruje i Milivojevim šeširom sa ugraviranom pločicom i ukoričenim znamenjem, te tako taj glumac kompletira nagradu. Glumci koji su svake večeri dobijali specijalno priznanje za slikovito predstavljanje svog lika ne ulaze u konkurenciju za Milivojev šešir, već su konkurenti samo dobitnici Milivojevog štapa.
Shodno takvoj koncepciji festival je dobio prefiks Amaterske glumačke svečanosti , da bi se naglasila njegova srodnost sa profesionalnim glumačkim svečanostima, a u sufiksaciji (konsignaciji) je naziv – susreti varoških pozorišta Srbije. Time je festival dobio relativno dug naslov, ali je otklonjena svaka sumnja u značenje sadržaja i poetike. Osnivači festivala su pošli od pretpostavke da ne postoji profesionalni glumac koji pre toga nije pokušao kao amater da otkrije svoje zanimanje za pozorište i utvrdi svoje vrednosti. Tako je Milivoje Živanović postao jedini glumac koji ima dva festivala u svoju čast – amaterski i profesionalni.

### Idejni tvorac i pokretač festivala
Dragi Ivić je Festival osmislio i dao mu ime. On je oformio programsku šemu festivala, rukovodeći se osnovnom idejom da amaterske glumačke svečanosti budu uvod i prethodnica Glumačkim svečanostima ''Milivoje Živanović''. Za razliku od tog festivala, na kome se svake večeri dodeljuje umetnička grafika - diploma *Spomen na glumca*, a na kraju festivala statueta Milivoja Živanovića, ove, amaterske glumačke svečanosti imaju slikovitije i , svakako, neobičnije nagrade. Milivoje Živanović bio je poznat po svom šeširu i štapu, od kojih se nije odvajao ni kao mladić. Štap je, kao i mnogi džentlmeni, nosio kao deo garderobe, dendijevski i do pred sam kraj života nije se njime poštapao. Fotografija na kojoj se on , ispred Jugoslovenskog dramskog pozorišta, vidi sa štapom i šeširom, bila je više nego dovoljan povod da se smisle nagrade i formira osnovni logotip festivala. Tako je hod prema slavi i tradiciji mogao da počne.
Prve dve godine selektor festivala je bio Ivićev kolega sa klase , g. Aleksandar Saša Volić koji je svojim autoritetom i znanjem uticao da najvažniji, prvi, koraci budu sigurni i respektabilni. Značajna je i uloga tadašnjeg direktora Centra za kulturu Gordana Bojkovića koji je podržao napore ove dvojice kolega.

Dragi Ivić diplomirao je na grupi za organizaciju scenskih i kulturno-umetničkih delatnosti (sada menadžment i produkcija pozorišta, radija i kulture) Fakulteta dramskih umetnosti (pozorišta, filma, radija i televizije) u Beogradu, 1985. godine. Tokom školovanja postigao je, kao vanredni student, ocenu 9.38 , a na diplomskom ispitu ocenjen je ocenom deset. Za diplomski rad (organizacione karakteristike lokalnog radija na teritoriji SR Srbije bez pokrajina) nagrađen je Oktobarskom nagradom Grada Beograda za najbolje naučne radove učenika i studenata. Radi u Centru za kulturu Požarevac gde je prošao radni put od referenta za RiP (reklama i propaganda), šefa tehničke službe, upravnika do pomoćnika direktora. Sada je, u vreme održavanja osmog festivala, 2012. godine, urednik manifestacija.

## Svečanosti

### Prve svečanosti
25. februar – 1.mart 2005
* 25. 2. Gradsko pozorište „Teatar 91“ Aleksinac -- Branislav Nušić: "Ujež"
* 26. 2. Pozorište „Sklonište u teatru“ Batajnica -- Dragoslav Mihajlović Mihiz: "Derviš i smrt"
* 27. 2. Dramski studio Doma omladine Kragujevac -- Joakim Vujić: "Ljubovnaja zavist čerez jedne cipele"
* 28. 2. Dramski studio Valjevske gimnazije -- A. P. Čehov: "Daleke, mile breze..."
* 01. 3. Pozorište „Milivoje Živanović“ Centra za kulturu Požarevac -- Vilijem Sarojan: "Udubljenje u duši"

Žiri je radio u sastavu:
* Tomo Kuruzović, dramski umetnik iz Beograda,
* Ljubiša Đokić, radnik Centra za kulturu i
* Svetlana Simeonović, predstavnik publike.

Monografijom „Milena Pavlović Barili“ za slikovito predstavljanje svoga lika nagrađeni su:
* Ljiljana Andrić – Marinković (Aleksinac)
* Vladimir Đurđević (Batajnica)
* Ivana Vuković (Kragujevac)
* Katarina Ilić (Valjevo)
* Vesna Rajković (Požarevac)

Nagrađeni su replikom Milivojevog štapa i znamenjem sledeći glumci:
* Mila Dinulović , za ulogu g. Lazićke (Aleksinac)
* Mića Dudić za ulogu derviša (Batajnica)
* Sandra Dančetović za ulogu baba-Stane (Kragujevac)
* Petar Ninić za ulogu Borisa Aleksejeviča Trigorkina (Valjevo)
* Jovica Tošković za ulogu Kralja (Požarevac).

Najbolji glumac festivala i dobitnik Milivojevog šešira i znamenja bila je Sandra Dančetović.

### Druge svečanosti
18-24. februar 2006

* 18. 2. Karlovačka gimnazija, Sremski Karlovci -- Alan Menken i Hauard Ešman: "Mala radnja užasa" ()
* 19. 2. Amatersko pozorište, Prokuplje -- Ivo Brešan: "Predstava Hamleta u selu Mrduša Donja"
* 20. 2. Dramski studio Doma omladine, Kragujevac -- Piter Ternson: "Ziger Zager"
* 21. 2. Pozorište „Milivoje Živanović“ Centra za kulturu Požarevac -- Vladimir Vojnovič: "Doživljaju vojnika Čonkina"
* 22. 2. KUD „Abrašević“ i Valjevska gimnazija -- Miloš Crnjanski: "Seobe"
* 23. 2. Pozorište Herceg Novi, Herceg Novi -- Miro Gavran: "Noć Bogova"
* 24. 2. Pozorišna sekcija KPZ za žene Požarevac -- Mirjana Ojdanić: "Privatizacija" (*gostujuća predstava u čast završetka festivala*)

Žiri je radio u sastavu:
* Tomo Kuruzović, dramski umetnik iz Beograda,
* Radomir Đorđević, poslenik dramskog amaterizma i
* Zoran Milovanović, predstavnik publike.

Monografijom „Milena Pavlović Barili“ za slikovito predstavljanje svog lika nagrađeni su:
* Miroljub Mirović (Prokuplje)
* Filip Vukajlović (Kragujevac)
* Nenad Ilić (Požarevac)
* Ljubivoje Marković (Valjevo)
* Dragan Ranđelović (Aleksinac)

Replikom Milivojevog štapa i znamenjem nagrađeni su:
* Ivana Gačić, za ulogu prodavačice (Sremski Karlovci)
* Nebojša Milenković Jumba, za ulogu partijskog sekretara Mata Bukare(Prokuplje)
* Ivana Vuković za lik majke (Kragujevac)
* Savo Džinkić za lik upravnika kolhoza (Požarevac)
* Dragan Lukić za ulogu Pavla Isakoviča (Valjevo)
* Zoran Trojanović, za ulogu lude (Herceg Novi)

Najbolji glumac festivala i dobitnik Milivojevog šešira i znamenja bila je Ivana Vuković.

### Treće svečanosti
19 – 25. februar 2007.

* 19. 2. Dramski studio Doma omladine, Kragujevac -- "Beti i Bu"
* 20. 2. Pozorište „Milivoje Živanović“ Centra za kulturu Požarevac -- Rej Kuni: "Kidaj od svoje žene"
* 21. 2. Momčilo Ćira Životić, veče sećanja na Milivoja (performans van konkurencije, usled otkaza predstave iz Šida)
* 22. 2. Teatar leskovačkog kulturnog centra, Leskovac -- Majkl Frejn: "Iza kulisa"
* 23. 2. Gradsko amatersko pozorište, Ruma -- Siniša Kovačević: "Virus"
* 24. 2. KUD „Abrašević“ i Valjevska gimnazija—Omnibus u adaptaciji Miroslava Trifunovića "Četiri godišnja doba"
* 25. 2. Pozorište „Raša Plaović“, Ub -- Miroslav Trifunović "Čaruga"

Žiri je radio u sastavu:
* Momčilo Ćira Životić, glumac iz Beograda,
* Rajo Mirčić, glumac amater i
* Mile Veljković, publicista i kulturni poslenik.

Monografijom „Milena Pavlović Barili“ za slikovito prikazivanje lika nagrađeni su:
* Stojan Đorđević (Kragujevac)
* Slobodan Stepić (Požarevac)
* Miljana Marjanović (Leskovac)
* Dragan Harak (Ruma)
* Milica Milić (Valjevo)
* Marko Savković (Ub)

Replikom Milivojevog štapa i znamenjem nagrađeni su:
* Milica Milenković (Kragujevac)
* Mile Marinković (Požarevac)
* Nataša Stanković (Leskovac)
* Momčilo Ćira Životić – počasno, van konkurencije
* Milan Dudić(Ruma)
* Filip Stanić (Valjevo)
* Zoran Stanković (Ub)

Najbolji glumac festivala i dobitnik Milivojevog šešira i znamenja bio je Mile Marinković.

### Četvrte svečanosti
25. februar – 2. mart 2008
* 25. 2. Pozorište „Milivoje Živanović“, Požarevac -- Milisav Milenković "Jeste li mi rod..."
* 26. 2. Dramski studio Doma omladine, Kragujevac -- Mir Jam: "Ranjeni orao"
* 27. 2. Leskovački kulturni centar, Leskovac -- Jovan Sterija Popović: "Zla žena"
* 28. 2. Amatersko pozorište „Madač“ (Madach Szinhaz) Zrenjanin -- Mark Kamoleti "Odelo ne čini čoveka" ("Nem a ruha teszi az embert")
* 29. 2. Gradsko amatersko pozorište „Abrašević“, Valjevo -- Branislav Nušić: "Gospođa ministarka"
* 1. 3. Akademsko pozorište Studentskog kulturnog centra Niš -- Ivan V. Lalić: "U plamenu strasti"
* 2. 3. KUD „Branko Radičević“ - dramski studio Boževac, pobednik festivala „Živka Matić“ igra u čast završetka festivala van konkurencije, Milica Novković: "Kamen za pod glavu"

Žiri je radio u sastavu:
* Pavle Minčić, dramski umetnik iz Beograda,
* Maja Tatić, profesor i reditelj-amater i
* mr Dragana Mratić, predstavnik publike.

Monografijom „Milena Pavlović-Barili“ za slikovito predstavljanje lika nagrađeni su:
* Radiša Gvozdić (Požarevac)
* Dušan Isailović (Kragujevac)
* Nemanja Stanković (Leskovac)
* Zoltan Koša (Zrenjanin)
* Branko Antonić (Valjevo)
* Nikola Jovanović (Niš)

Replikom Milivojevog štapa i znamenjem nagrađeni su:
* Dragiša Živadinović za ulogu Bukvana Surugžića (Požarevac)
* Nina Jošović za ulogu Mir Jam (Kragujevac)
* Jovana Ilić za Sultanu (Leskovac)
* Karolj Izele za ulogu Žaklin (Zrenjanin)
* Vesna Katić Milić za ulogu Živke Ministarke (Valjevo)
* Ana Saković za ulogu Jelene (Niš)

Najbolji glumac festivala i dobitnik Milivojevog šešira i znamenja bila je Nina Jošović.

### Pete svečanosti
22-28. februar 2009

* 22. 2. Gradsko pozorište Abrašević, Valjevo -- Aleksandar Popović: "Razvojni put Bore Šnajdera"
* 23. 2. Pozorište amatera Batajnice "Pozorište u skloništu", Batajnica -- Branislav Nušić: "Sumnjivo lice"
* 24. 2. Pozorište Milivoje Živanović Centra za kulturu Požarevac -- Mirjana Ojdanić: "Trag ljudskih zuba"
* 25. 2. Kamerna scena Miroslav Antić Senta -- Borislav Pekić: "Cincari ili korešpondencija"
* 26. 2. Pozorište leskovačkog kulturnog centra, Leskovac -- Vudi Alen: "Seks, laži i divlje guske"
* 27. 2. Dramski studio Doma omladine Kragujevac, Kragujevac -- Dora del Bjanko: "Epitaf"
* 28. 2. Javna kulturna ustanova Veliko Gradište, Veliko Gradište, dramski studio -- Efraim Kišon: "Da li je to bila ševa?". Predstava je igrana u čast završetka festivala, van konkurencije.

Žiri je radio u sastavu:
* Radiša Dragojević, kulturni poslenik i glumac – amater iz Petrovca na Mlavi,
* Lela Likar, pisac i novinar i
* Aleksandar Lukić, pisac.

Monografijom „Milena Pavlović-Barili“ za slikovito predstavljanje lika nagrađeni su:
* Dragan Vukić (Valjevo)
* Dragan Milenković (Batajnica)
* Snežana Mandrašević (Požarevac)
* Milica Njegovan (Senta)
* Filip Radivojević (Leskovac)
* Milica Milenković (Kragujevac)

Replikom Milivojevog štapa i znamenjem nagrađeni su:
* Branko Antonić za ulogu Bore šnajdera (Valjevo)
* Miljan Vojinović, za ulogu Žike pisara (Batajnica)
* Vesna Rajković, za ulogu Grozdane (Požarevac)
* Slavoljub Matić za ulogu Simeona Njegovana , Lupusa, Dede (Batajnica)
* Nikola Šćepanović za ulogu Davida (Leskovac)
* Nevena Nešković, za ulogu Jagode (Kragujevac)

Najbolji glumac festivala i dobitnik Milivojevog šešira i znamenja bio je Miljan Vojinović.

### Šeste svečanosti
25. februar – 2. mart 2010

* 25. 2. Studentski kulturni centar Niš – akademsko pozorište -- Patrik Marber: "Bliže"
* 26. 2. Ustanova za kulturu i sport, Amatersko pozorište Raša Plaović, Ub -- Aleksandar Popović: "Pazarni dan"
* 27. 2. Pozorište Miroslav Antić, Senta -- Mario Vargas Ljosa: "Lepe oči, ružne slike"
* 28. 2. Pozorište Milivoje Živanović Centra za kulturu Požarevac -- Mirjana Ojdanić: "Život je sve što te snađe"
* 1. 3. Pozorište amatera Batajnice, „Sklonište u teatru“, Batajnice -- Miodrag Savić: "Opet plače, al' ovog puta od sreće"
* 2. 3. KPC Petrovac na Mlavi, AP Bata Bulić, Petrovac na Mlavi -- Hristo Bojčev: "Pukovnik ptica". Predstava je igrana van konkurencije, u čast završetka festivala.

Žiri je radio u sastavu:
* Svetlana Herman, profesor,
* Radmila Stefanović, nastavnik i
* Rade Stanojević, upravnik fondacije "Milenin dom" – Galerija "Milena Pavlović Barili"

Za slikovito predstavljanje lika kompletom izdanja edicije "Braničevo" nagrađeni su:
* Sanja Jević (Niš)
* Zoran Avramović (Ub)
* Mirela Mačak (Senta)
* Siniša Stanković (Požarevac)
* Mirko Marković (Batajnica)

Replikom Milivojevog štapa i znamenjem nagrađeni su:
* Milan Marković za ulogu Larija (Niš)
* Mira Simić, za ulogu Darinke šančinke (Ub)
* Branislav Unginović za ulogu dr Sanjelija (Senta)
* Snežana Mandašević za ulogu Dobrile (Požarevac)
* Zoran Straka za ulogu Muniše (Batajnica)

Najbolji glumac festivala i dobitnik Milivojevog šešira i znamenja bio je Branislav Unginović.

### Sedme svečanosti
18-23. februar 2011

* 18. 2. Teatar 5 Beograd—po motivima romana Entonija Bardžisa: "Paklena pomorandža", dramatizatizacija i režija Zoran Rakić
* 19. 2. Pozorište KUD Vuk Karadžić, Loznica -- Ljubomir Simović: "Čudo u Šarganu", režija i scenografija Zoran Grujić
* 20. 2. Amatersko pozorište Kulturnog centra „Radoje Domanović“, Rača -- Ivo Brešan: "Predstava Hamleta u selu Mrduša Donja", režija Dejan Cicmilović
* 21. 2. Amatersko pozorište Doma kulture Radivoje Uvalić Bata, Prokuplje -- Dušan Kovačević: "Generalna proba samoubistva", režija Milka Tošić
* 22. 2. Pozorište Milivoje Živanović - Centar za kulturu Požarevac -- Aleksandar Červinski: "Poziv na pogubljenje", režija Jovica Tošković
* 23. 2. Dom kulture Vlada Marjanović, dramski studio Maska, Staro Selo -- Ežen Jonesko: "Čas", režija Đokica Miljković

Žiri je radio u sastavu:
* Aleksandar Lukić, književnik
* Dragana Ivošević, profesor
* Đino Josić, novinar i glumac-amater

Za slikovito predstavljanje lika nagrađeni su:
* Snežana Zdravković (Beograd)
* Aleksandar Gligorić (Loznica)
* Uroš Petrović (Rača)
* Miroljub Mirović (Prokuplje)
* Aleksandra Stanarević (Požarevac)

Replikom Milivojevog štapa i prigodnim znamenjem nagrađeni su:
* Marko Ristivojević (Beograd)
* Branislava Ilić (Loznica)
* Nebojša Vićentijević (Rača)
* Srđan Živković (Prokuplje)
* Jovica Tošković (Požarevac)

Najbolji glumac festivala izabran je iz kruga dobitnika štapa i „krunisan“ je šeširom Milivoja Živanovića. To je na sedmim svečanostima bio Srđan Siđa Živković iz Prokuplja.

### Osme svečanosti
21-26. februar 2012. godine
* 21. 2. Pozorište ''Milivoje Živanović'' Centra za kulturu Požarevac—Ežen Jonesko: "Ćelava pevačica"
* 22. 2. Amatersko pozorište Kruška, Kruševac—Aleksandar Popović: "Tamna je noć"
* 23. 2. Ustanova za kulturu i sport Ub, Pozorište Raša Plaović—Predrag Perišić: "Heroji"
* 24. 2. Amatersko pozorište Doma kulture Radivoj Uvalić Bata, Prokuplje—Siniša Kovačević: "Srpska drama"
* 25. 2. Amatersko pozorište Kovin—Karlo Goldoni: "Mirandolina"; specijalna nagrada: Gordana Ratković (gostioničarka Mirandolina), glavna nagrada: Ljubomir Radović (Markiz od Forlipopolija)
* 26. 2. KUD Obilić, AP Krnjevo—Dušan Savković: "Ljubav na seoski način". Predstava se igra revijalno, u čast proglašenja pobednika.

Žiri je radio u sastavu:
* Milica Milosavljević, advokat
* prof. mr. Savo Džinkić, reditelj, dramski pisac i glumac-amater.
* Radiša Gvozdić, glumac-amater.

Specijalnu nagradu za slikovito predstavljanje lika dobili su:
* Ivana Živković (gospođa Martin), Požarevac
* Marko Pavlović (Manojlo Suvajac), Kruševac
* Milan Marković (Mihajlo), Ub
* Srđan Živković - Siđa (Vukašin Katunac), Prokuplje
* Gordana Ratković (gostioničarka Mirandolina), Kovin

Glavnu nagradu večeri, repliku Milivojevog štapa i prigodno znamenje dobili su:
* Bojan Nikolić (g. Martin) , Požarevac
* Valentina Antić (Kosara Aškerc), Kruševac
* Aleksandar Tadić (Radovan), Ub
* Miroljub Mirović - Facir (Obrad Srećković), Prokuplje
* Ljubomir Radović (Markiz od Forlipopolija), Kovin

Pobednik Osmih susreta varoških pozorišta Srbije, „Milivojev štap i šešir* izabran je od ovih pet glumaca i to je [[Aleksandar Tadić]] sa Uba.

=== Devete svečanosti ===
21-26. februar 2013.
* 21. 2. [[Dom kulture Radivoj Uvalić Bata]], [[Prokuplje]] -- Ž. Hubač: "[[Ratko i Julijana]]"
* 22. 2. [[Gradsko pozorište Abrašević]], [[Valjevo]] -- Branislav Crnčević: "[[Kafanica, sudnica, ludnica]]"
* 23. 2. [[Teatar Art Lignum]], [[Beograd]] -- Artur Lorenc: "[[Priča sa zapadne strane]]"
* 24. 2. [[Račansko pozorište Kulturnog Centra Radoje Domanović]], Rača Kragujevačka -- Branislav Nušić: "[[Gospođa ministarka]]"
* 25. 2. [[Pozorište Milivoje Živanović]], Centar za kulturu [[Požarevac]] -- Semjuel Beket: "[[Čekajući Godoa]]"
* 26. 2. [[Pozorište Kreativni haos]], Smederevo -- "Tramvaj zvani želja". Revijalno, u čast proglašenja pobednika i završetka festivala.

Žiri je radio u sastavu:
* Vesna Džino, profesor srpskog jezika i književnosti
* Ivana Gavran, diplomirani producent scenskih delatnosti i
* Blagoje Savovović, glumac-amater, predsednik žirija.

Specijalnu nagradu za slikovito predstavljanje lika dobili su:
* Miroljub Mirović Facir (Prokuplje) za ulogu Jerotija.
* Branko Antonić (Valjevo) za ulogu Mota.
* Damir Vujović (Beograd) za ulogu Tonija.
* Uroš Petrović (Rača Kragujevačka) za ulogu Čede.
* Bojan Nikolić (Požarevac) za ulogu Likija.

Repliku Milivojevog štapa za najboljeg aktera večeri dobili su:
* Nebojša Milenković Jumba (Prokuplje) za ulogu Adama Otela.
* Goranka Kalember Lučić (Valjevo) za ulogu Ljiljane.
* Tinka Miladinović (Beograd) za ulogu Marije.
* Gorica Milojević (Rača Kragujevačka) za ulogu Živke ministarke.
* Radiša Gvozdić (Požarevac) za ulogu Estragona.

Pobednik Devetih amaterskih glumačkih svečanosti, susreta varoških pozorišta Srbije, izabran je između ovih pet učesnika i to je [[Goranka Kalember Lučić]] iz Valjeva.

=== Desete svečanosti ===

20-25. februar 2014.
* 20. 2. Kulturno-prosvetni centar [[Petrovac na Mlavi]], Amatersko pozorište *Bata Bulić*—Branislav Nušić: "[[Narodni poslanik]]"
* 21. 2. Gradsko pozorište *Abrašević* [[Valjevo]]—po motivima Radoja Domanovića: "[[Stradija]]"
* 22. 2. Ustanova za kulturu i sport [[Ub]], Pozorište *Raša Plaović*—Milica Novković: "[[Kamen za pod glavu]]"
* 23. 2. Pozorište [[Gornji Milanovac]]—Branko Knežević (Čehov): "[[Medved i druge jednočinke]]"
* 24. 2. Pozorište *Milivoje Živanović* Centra za kulturu [[Požarevac]]—Vladimir Sologub: "[[Nesreća zbog nežnog srca]]"
* 25. 2. Aleksinačko amatersko pozorište—Jovan Sterija Popović: "[[Laža i Paralaža]]"

Žiri je radio u sastavu:
* [[Aleksandar Dunić]], dramski umetnik iz Beograda
* [[Tanja Babejić]], psiholog
* [[Draško Grujić]], profesor, prosvetni savetnik

Specijalnu nagradu za slikovito predstavljanje lika dobili su:
* Ljubomir Denić (Petrovac) za ulogu Srete.
* Miroslav Mandić (Valjevo) za više uloga.
* Aleksandar Tadić(Ub) za ulogu Novaka.
* Draško Obrenović (Gornji Milanovac) za ulogu Ivana Ivanoviča Njuhina.
* Bojan Nikolić (Požarevac) za ulogu Vasilija Petroviča.

Repliku Milivojevog štapa za najboljeg aktera večeri dobili su:
* Dobrivoje Petrović (Petrovac na Mlavi) za ulogu Jevrema.
* Miroslav Trifunović (Valjevo) za ulogu Stranca.
* Voja Raonić (Ub) za ulogu Vučka.
* Predrag Lošić (Gornji Milanovac) za ulogu Ivana Ivanoviča Tolkačova.
* Marija Bogdanović (Požarevac) za ulogu Darje Semjonovne.

Pobednik Desetih amaterskih glumačkih svečanosti, susreta varoških pozorišta Srbije, izabran je između ovih pet učesnika i to je [[Predrag Lošić]] iz Gornjeg Milanovca.

=== Jedanaeste svečanosti ===
11-22. februar 2015

Na jedanaestim amaterskim glumačkim svečanostima nastupala su sledeća pozorišta i predstave:

17. februar (utorak), velika sala u 20 sati
* Kamerna scena *Miroslav Antić* Senta
* Branislav Nušić: *Ožalošćena porodica*

18. februar (sreda), velika sala u 20 sati
* Pozorište *Milivoje Živanović* Centra za kulturu [[Požarevac]]
* Anton Pavlovič Čehov: *Ujka Vanja*

19. februar (četvrtak), velika sala u 20 sati
* [[Teatar 011]] [[Beograd]]
* Leon Kovke *Šećerna vodica*

20. februar (petak), velika sala u 20 sati
* Gradsko pozorište *Abrašević* [[Valjevo]]
* Tamara Jakovljević i Miroslav Trifunović: *Mišići*

21. februar (subota), velika sala u 20 sati
* [[Teatar 5]] Beograd
* [[Branislav Nušić]] *Gospođa ministarka*

22. februar (nedelja), velika sala u 20 sati
* AP *Obilić* [[Krnjevo]]
* [[Majkl Fejn]]: *Iza kulisa''
(predstava je igrana revijalno, u čast proglašenja pobednika)

Žiri je radio u sastavu:
* Aleksandar Dunić, dramski umetnik iz Beograda
* Tanja Babejić, psiholog
* Draško Grujić, profesor, prosvetni savetnik

Specijalnu nagradu za slikovito predstavljanje lika dobili su:
* Gordana Nikolić (Senta) za ulogu Vide, Tanasijeve žene.
* Siniša Stanković (Požarevac) za ulogu ujka-Vanje.
* Ilija Blagojević (Beograd) za više uloga.
* Branko Antonić (Valjevo) za ulogu oca.
* Đorđe Nakić (Beograd) za ulogu ujka-Vase.

Repliku Milivojevog štapa za najboljeg aktera večeri dobili su:
* Branislav Unginović (Senta) za ulogu Agatona.
* Bojan Nikolić (Požarevac) za ulogu doktora Astrova.
* Jovana Petrović (Beograd) za ulogu Branke.
* Dragan Lukić (Valjevo) za ulogu vojvode Živojina Mišića.
* Marija Nikolić (Beograd) za ulogu Živke Ministarke.

Pobednik Jedanaestih amaterskih glumačkih svečanosti, susreta varoških pozorišta Srbije, izabran je između ovih pet učesnika i to je Marija Nikolić iz Beograda.

## Povezano
* Milivoje Živanović
* Šešir Milivoja Živanovića

## Reference

## Vanjske veze
* Centar za kulturu Požarevac
* Amaterske glumačke svečanosti „Milivojev štap i šešir" 
* 8. Amaterske glumačke svečanosti „Milivojev štap i šešir"
* Amaterske glumačke svečanosti „Milivojev štap i šešir" 
* Osmi susreti varoških pozorišta